5. Ansøgning fra [adresse]. om kommunegaranti for lån til 
finansiering af diverse anlæg (Åben)
Tidl. politisk behandling
Forventet sagsgang
ØK, BY
Lovgrundlag
Bek. om kommunernes låntagning og meddelelse af 
garantier m.v., Varmeforsyningsloven og EU’s 
statsstøtteregler
SAGENS INDHOLD
Byrådet skal i denne sag tage stilling til en ansøgning fra Thorsø Fjernvarmeværk A.m.b.a. om 
kommunegaranti til optagelse af en byggekredit på 5,2 mio. kr.
 
Byggekreditten skal finansiere udgifterne til en 1,9 MW biomassekedel og ny bygning hertil.   
Der søges ligeledes om kommunegaranti til efterfølgende optagelse af et lån til indfrielse af byggekreditten 
efter anlægsarbejdets afslutning.
 
Thorsø Fjernvarmeværk A.m.b.a. ønsker, at byggekreditten og det endelige lån optages i KommuneKredit, 
og det kræver, at Byrådet giver kommunegaranti for både byggekreditten og den endelige lånefinansiering. 
 
Der søges om kommunegaranti til optagelse af en byggekredit med en trækningsret på 5,2 mio. kr. og med 
en aktuel rentesats på 1,06 % p.a. og herefter en konvertering til et fastforrentet lån med en løbetid på 15 
år og en aktuel rentesats på 2,87 % p.a. 
 
Anlægsarbejdet forventes afsluttet i 2023.
VURDERING
[adresse] kan ifølge Varmeforsyningsloven give en kommunegaranti for lån optaget af 
varmeværker. Kommunegarantien påvirker ikke kommunens egen adgang til at optage lån, og kommunen 
skal heller ikke foretage en deponering af likvide midler.
 
[adresse] skal i henhold til lovgrundlaget opkræve Thorsø Fjernvarmeværk A.m.b.a. en 
garantiprovision hvert år af restgælden på lånet.
 
Garantiprovisionens størrelse afhænger af, hvilken kreditvurdering Thorsø Fjernvarmeværk A.m.b.a. kan 
opnå. Virksomheder med en stærk betalingsevne og lav økonomisk risiko skal i henhold til EU’s 
statsstøtteregler, som minimum opkræves en årlig garantiprovision på mellem 0,40 % og 0,55 %.
 
Job og Økonomi har gennemgået det konkrete projektforslag, anlægsbeskrivelsen, Thorsø 
Fjernvarmeværk A.m.b.a.’s regnskaber, likviditetsbudget og [adresse] prisstatistikker for 
sammenligning af priser med varmeværker i området og på landsplan. Herudover har gennemgangen 
omfattet udviklingen af Thorsø Fjernvarmeværk A.m.b.a.’s priser de seneste år. 
 
[adresse]: EMN-2022-02788
Dok-ID: 3423895
Sagsbehandler: lfri
Byråd
25. oktober 2022  19:00
Det vurderes på baggrund heraf, at kommunens risiko ved at give kommunegaranti til Thorsø 
Fjernvarmeværk A.m.b.a. er lav. Den årlige garantiprovision fastsættes derfor til 0,40 %. Det foreslås, at 
der først opkræves garantiprovision for den endelige finansiering.  
 
Thorsø Fjernvarmeværk A.m.b.a. oplyser, at anlægsinvesteringerne påvirker taksterne med 870 kr. pr. år. 
Teknik- og Miljøudvalget har 4. maj 2022 godkendt projektforslaget vedrørende en 1,9 MW biomassekedel 
m.v.  
 
Favrskov Kommunes godkendelse af ansøgningen om kommunegaranti er betinget af, at nødvendige 
godkendelser, tilladelser, dispensationer, afgørelser m.v. er på plads, og at kommunegarantien ikke 
vedrører eller har nogen sammenhæng til eventuelle kommercielle aktiviteter.
ØKONOMI
Favrskov Kommune har tidligere stillet kommunegaranti for lån til Thorsø Fjernvarmeværk A.m.b.a. Den 
samlede restgæld udgør pt. 5,7 mio. kr.  
 
En årlig provision på 0,40 % af restgælden på det nye lån på 5,2 mio. kr. vil det første år medføre en indtægt 
til [adresse] på ca. 21.000 kr. Indtægten vil falde i takt med, at Thorsø Fjernvarmeværk A.m.b.a. 
afdrager på lånet.
INDSTILLING
Direktøren for Job og Økonomi indstiller til Byrådet:
1.
At ansøgningen fra Thorsø Fjernvarmeværk A.m.b.a. godkendes, idet Favrskov Kommune stiller 
kommunegaranti for en byggekredit og den efterfølgende konvertering til et fastforrentet lån på 5,2 mio. 
kr. optaget i KommuneKredit.
2.
At kommunegarantien er betinget af, at nødvendige tilladelser mv. er på plads.
3.
At der ultimo regnskabsåret opkræves en årlig garantiprovision på 0,4 % af restgælden på lånet.
BESLUTNING
Økonomiudvalget, 11. oktober 2022:
Fraværende: Ingen
Indstilles godkendt.
Byrådet, 25. oktober:
Fraværende: Birthe Lind
Godkendt.
Bilag
1.
Ansøgning om kommunegaranti fra [adresse]. (3423915)
